open-index/open-wikipedia-markdown huggingface dataset:
Նեյթ Ռյուս

**Նաթանիել Ջոզեֆ «Նեյթ» Ռյուս** (, ), ամերիկացի երգիչ և երգերի հեղինակ։ Ամերիկյան fun. ինդի խմբի և *The Format* ռոք խմբի հիմնադիր և ֆրոնտմեն։ 2015 թվականից սկսած, հանդես է գալիս որպես մենակատար։

## Վաղ կյանք
Ռյուսը ծնվել է 1982 թվականի փետրվարի 26-ին, Այովա Սիթիում, Այովա Նահանգ Լարի Ռյուսի և Բես Զինգերի ընտանիքում։ Ըտանիքում նա փոքրն էր, ունենալով Էլիզաբեթ անունով քույր։ Նրա հորեղբայր Ջոն Ռյուսը, ով նվագում էր Բրոդվեյում, մեծ ազդեցություն ունեցավ Նեյթի երաժշտությամբ հետաքրքրվելու վրա։

2002 թվականին 19 տարեկանում Նեյթը իր լավագույն ընկերոջ՝ Սեմ Մինսոնի հետ հիմնադրում է *The Format* խումբը։ Սա Ռյուսի երաժշտության մեջ առաջին փարձն էր գրավել մարդկանց ուշադրությունը։

## Սկավառակագրություն
### Ստուդիական ալբոմներ

### Սինգլներ
#### Որպես գլխավոր երգիչ

#### Որպես հրավիրված աստղ

## Ծանոթագրություններ

## Արտաքին հղումներ
* Ռյուսի պաշտոնական կայք
* Категория: Нейт Рюсс Wikimedia Commons-ում

Կատեգորիա:20-րդ դարի ամերիկացի երգիչներ
Կատեգորիա:21-րդ դարի ամերիկացի երգիչներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի ինդի ռոք երաժիշտներ
Կատեգորիա:Ամերիկացի ռոք երգահաններ
Կատեգորիա:Ամերիկացի ռոք երգիչներ
Կատեգորիա:Ամերիկացի փոփ երգիչներ
Մուսթաֆա Քեմալ Աթաթուրքի մահ

220x220px|''Cumhuriyet'' Մուսթաֆա Քեմալ Աթաթուրքի թաղման արարողություն.|alt=|մինի
Մուսթաֆա Քեմալ Աթաթուրքը՝ Թուրքիայի առաջին նախագահը, մահացել է 1938 թվականի նոյեմբերի 10-ին Դոլմաբահչե պալատում՝ Ստամբուլի իր պաշտոնական նստավայրում։ Նրա թաղումը կայացել է նոյեմբերի 21-ին Անկարա մայրաքաղաքում, որին մասնակցել են 17 երկրից պատվավոր հյուրեր։ Նրա մարմինը պահվել է Անկարայի ազգային թանգարանում մինչև 1953 թվականի նոյեմբերի 10, երբ նրա աճյունը տեղափոխվել է Աթաթուրքի համար հատուկ կառուցված Անըթքաբիր դամբարան։

## Մահ
1937 թվականին սկսել են արտահայտվել Աթաթուրքի առողջության վատացման ախտանշանները։ 1938 թվականի սկզբին՝ Յալովա իր ուղևորություն ժամանակ, նա տառապում էր ծանր հիվանդությամբ։ Բուժման կարճ շրջանից հետո նրա առողջությունը լավացել էր, սակայն այն նորից վատացել է Անկարայում իր ճամփորդության ժամանակ, իսկ հետո՝ Մերսինում և Ադանայում։ Մայիսին՝ Անկարա վերադառնալուց հետո, նրան խորհուրդ են տվել ուղևորվել Ստամբուլ բուժվելու համար։

Ստամբուլ ժամանելուց հետո Աթաթուրքը չէր ուզում փոխել իր ապրելաձևը, գլխավորելով նախարարների Խորհուրդը, աշխատելով Հաթայի պետության հարցի շուրջ, ընդունելով Ռումինիայի թագավոր Կարոլ Երկրորդին հունիսին։

Աթաթուրքի մահվան մասին վկայությունը, որը ստորագրվել է ինը բժշկական պրոֆեսորների կողմից, պաշտոնապես հայտնել է դրա մասին, որ Թուրքական Հանրապետության հիմնադիրը և նախագահը մահացել է 09։ 05 ժամին, 1938 թվականի նոյեմբերի 10-ին Ստամբուլի Դոլմաբահչե պալատի պետական նստավայրում՝ երկարատև հիվանդությունից հետո։

## Թաղման պետական արարողություն
Աթաթուրքի դագաղը տեղափոխվել է Ուլուսում Թուրքիայի Մեծ Ազգային ժողովի շենք, որտեղ այն տեղավորվել է դիակառքի վրա պառլամենտի շենքի առջև։ Անկարայի հազարավոր քաղաքացիներ կարողացել են հարգանքի տուրք մատուցել Թուրքիայի առաջին նախագահին։

Հաջորդ օրը՝ նոյեմբերի 21-ին, կայացել է թաղման արարողությունը, որին մասնակցել են 17 երկրից բարձրաստիճան պաշտոնյա անձինք։ Աթաթուրքի դագաղի հետ թափորը, որը ծածկված էր դրոշով, ուղևորվել է Անկարայի ազգագրական թանգարան՝ օտար երկրների ինը զինված ջոկատների ուղեկցությամբ, այդ թվում նաև բրիտանական, պարսկական և հարավսլավական պատվավոր զինված պահակախմբերի։

## Ծանոթագրություններ

Կատեգորիա:Մուսթաֆա Քեմալ Աթաթուրք
Կատեգորիա:Ստամբուլի պատմություն
Ռաֆիկ Սարգսյան

**Ռաֆիկ Ավետիսի Սարգսյան** (), հայ քանդակագործ։

## Կենսագրություն
Ծնվել է 1948 թվականի նոյեմբերի 5-ին, Երևան քաղաքում։ 1979 թվականին ավարտել է Երևանի գեղարվեստա-թատերական ինստիտուտը։ 1980-1992 թվականներին դասավանդել է Հ. Կոջոյանի անվան գեղարվեստի ուսումնարանում։ 1980 թվականից եղել է ԽՍՀՄ նկարիչների միության անդամ, մասնակցել է հանրապետական, համամիութենական և արտասահմանյան ցուցահանդեսների։

Մասնակցություն քանդակագործների միջազգային սիմպոզիումներին․
* 1988-1991 - «Արծիվ», «Ընդդիմություն» - փառատոներ Տավուշի մարզում,
* 1998 - «Ավետում» -«Արցախ-96» փառատոն,
* 2001 - «Խոյ» - Քրիստոնեության ընդունման 1700-ամյակի փառատոն,
* 2002 - «Տրդատ» - «Հեքիաթների և հրաշքների աշխարհ» փառատոն Երևանում,
* 2003 - «Օրհնություն» - փառատոն Լոռվա մարզում,
* 2012 - «Մարտունեցու Սուրբ Տիրամայր» - փառատոն Մարտունի քաղաքում։

## Ստեղծագործություններ
### Հուշարձաններ Երևանում
* Անդրանիկ Զորավարի հուշարձան, «Մալաթիա-Սեբաստիա» համայնք
* «Վերջին հեթանոս և առաջին քրիստոնյա թագավորը՝ Տրդատը» հուշարձան, «Մալաթիա-Սեբաստիա» համայնք
* Վահան Զատիկյանի կիսանդրի, «Մալաթիա-Սեբաստիա» համայնքի թաղապետ, «Մալաթիա» կամավորական ջոկատի հրամանատար

### Հուշարձաններ Հայաստանի շրջաններում
* 1998  – Հուշարձան-աղբյուր՝ Այնթափ գյուղի հերոս ազատամարտիկների
* 1994  – Խաչքար՝ Արցախյան պատերազմում զոհված ազատամարտիկի (Արմավիր)

### Հայ առաքելական եկեղեցիներ
* Մկրտարանի ավազանը – Ս. Գայանե եկեղեցի (Էջմիածին)
* Խաչքար – Ս. Հռիփսիմե եկեղեցի (Էջմիածին)
* Գրիգոր լուսավորչի աջը – ք. Էջմիածնի մուտքին
* Զարդանախշեր և հարթաքանդակներ - Ս. Հակոբ եկեղեցի (ք. Աբովյան)
* Զարդանախշեր և հարթաքանդակներ - Սուրբ Գրիգոր Լուսավորիչ եկեղեցի (ք. Մոսկվա)

## Պատկերասրահ

Պատկեր:Անդրանիկի հուշարձանը.JPG|Անդրանիկ Զորավարի հուշարձան
Պատկեր:Վահան Զատիկյանի կիսանդրի.JPG|Վահան Զատիկյանի կիսանդրին համանուն զբոսայգում
Պատկեր:Artsakh War Memorial (Martuni, Armenia) (3).jpg|Արցախյան ազատամարտի հուշարձան (Մարտունի, Գեղարքունիքի մարզ)


## Ծանոթագրություններ

Կատեգորիա:Հայ քանդակագործներ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:ԽՍՀՄ նկարիչների միության անդամներ
Thank God It’s Christmas

**«Thank God It’s Christmas»**, անգլիական Queen ռոք խմբի երգ, որը թողարկվել է որպես առանձին սինգլ։ Հեղինակներն են թմբկահար Ռոջեր Թեյլորը և կիթառահար Բրայան Մեյը։ Երգը թողարկվել է որպես 7" և 12" սինգլ «Keep Passing the Open Windows» և «Man on the Prowl» երգերի հետ միասին «Բ» կողմի վրա։ Սինգլը թողարկվել է 1984 թվականի վերջում Սուրբ Ծննդյան ժամանակ։ Մեծ Բրիտանիայի հիթ-շքերթում սինգլը 21-րդ հորիզոնական է զբաղեցրել։ Երգը նաև ներառվել է Greatest Hits III ժողովածուի մեջ։

## Կոմպոզիցիաների ցանկ
### 7" վինիլ
EMI / QUEEN 5

### 12" վինիլ
EMI / 12QUEEN 5

## Ձայնագրման մասնակիցներ
* Ֆրեդի Մերկուրի՝ վոկալ, բեք վոկալ
* Ջոն Դիքոն՝ բաս կիթառ
* Ռոջեր Թեյլոր՝ հարվածայիններ, բեք վոկալ
* Բրայան Մեյ՝ էլեկտրակիթառ, բեք վոկալ

## Հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* Երգի տեքստը Քուինի պաշտոնական կայքում (*[[Greatest Hits III (Queen album)|Greatest Hits III]]*)

Կատեգորիա:1984 սինգլներ
Կատեգորիա:Քուին խմբի երգեր
Մծբինի պայմանագիր (298)

**Մծբինի պայմանագիր**, պայմանագիր Մեծ Հայքի և Սասանյանների պետության միջև։ Կնքվել է Մեծ Հայքի և Սասանյանների միջև 298 թվականին Մծբինում։

Մեծ Հայքի նվաճման համար Հռոմեական կայսրության և Սասանյան Պարսկաստանի միջև մրցությունը, որը սկսվել էր 1-ին դարում, շարունակվում է նաև 2-3-րդ դարերում։

Սկզբնական շրջանում հռոմեական և պարսկական բանակների միջև պատերազմն ընթացնում էր հռոմեացիների համար անհաջողությամբ, սակայն երբ հռոմեական բանակը սկսում համալրվել նոր ուժերով, և ընդդեմ Պարսկաստանի բռնկվում են Փոքր Ասիայի ժողովուրդների նոր շարժումները, ռազմական գործողությունների ընթացքը սկսում են փոխվել հօգուտ Հռոմի։ 297 թվականին հռոմեա-հայկական համատեղ ուժերը պարտության են մատնում պարսիկներին։ Կռվի ժամանակ վիրավորվում է Ներսեհ թագավորը, ինչպես նաև գերի են ընկնում բարձրաստիճան զինվորականներ։ Սասանյան Պարսկաստանը ստեղծված իրավիճակում հարկադրված էր հրաժարվել իր ծրագրերից և հաշտություն կնքել։ 298 թվականին Մծբինում Մեծ Հայքի և Սասանյանների կնքվում է հաշտության պայմանագիր։

## Կետեր

Մծբինի պայմանագրով սահմանվել էին հետևյալ դրույթները՝

* Մեծ Հայքը ճանաչվում էր Հռոմի հովանավորյալ, ու Սասանյան Իրանը պարտավորվում էր 40 տարի ձեռնպահ մնալ Մեծ Հայքի նկատմամբ ռազմաքաղաքական ոտնձգություններ կատարելուց։
* Հռոմին էին անցնում Միջագետքը, Ատրտիգրիսյան երկրներ Ծոփքը, Անգեղ տունը, Աղձնիքը, Կորդուքը, Մոկքը, Ծավդեքը և Ռեիմենան։
* Մեծ Հայքի սահմանը Պարսկաստանի հետ հարավ-արևելքում ճանաչվում էր Ատրպատականի սահմանագծում գտնվող հայտնի Զինթա ամրոցը։
* Իբերիայի թագավորն իր տիրակալական նշանները պետք է ստանար հռոմեացիներից։
* Հռոմը վրաց թագավորին բարեկամեցնում է Հայոց Տրդատ III թագավորի հետ, և նրանց դարձնում դաշնակիցներ հռոմեական արտաքին քաղաքականության կողմնակիցներ լինելու հանգամանքով։

## Ծանոթագրություններ

Կատեգորիա:Արշակունիների թագավորության պայմանագրեր
Կատեգորիա:Սասանյան Պարսկաստանի պայմանագրեր
Լուիզ Լորեյն

**Լուիզ Լորեյն** (ծնյալ՝ **Լուիզ Էսկովար**, ), ամերիկացի կինոդերասանուհի։

## Կյանք և կարիերա
Լուիզա Էսկովարը ծնվել է 1904 թվականի հոկտեմբերի 1-ին Կալիֆոռնիայի Սան Ֆրանցիսկո քաղաքում։ Մի օր մի լուսանկարիչ թակել է Լոս Անջելեսյան այն տան դուռը, որտեղ Լուիզան ապրում էր իր այրի մոր և հինգ քույրերի հետ։ Դուռը Լուիզան է բացել։ Լուսանկարիչն այնքան է զարմացել երեխայի տեսքից և վարվելակերպից, որ ասել է նրա մորը, որ երեխան պետք է նկարահանվի ֆիլմերում, որոնք այն ժամանակ համր էին, և որ ինքը պայմանագիր ուներ Ince Studio-ի հետ։ Սկզբում Լուիզայի մայրը հրաժարվել է, բայց ի վերջո տեղի տվել։ Լուիզան նկարահանվել է երկու կատակերգության մեջ, այնուհետև որոշ ժամանակ անցկացրել Մետրո-Գոլդուին-Մայեր և Universal Studios կինոստուդիաներում։ Նա շատ սիրվել է այնպիսի գործողություններով լի սերիալներում, ինչպիսին են 1922 թվականին նկարահանված «The Radio King» և «Ստենլիի հետ Աֆրիկայում» կինոնկարները։

Ընդհանուր առմամբ նկարահանվել է 11 ֆիլմում՝ ցուցադրելով էներգիա և խարիզմա, որոնք ոչ հաճախ էին հանդիպում այդ ժանրի իր գործընկերների մոտ։ 1922 թվականին Լուիզան ընտրվել է որպես WAMPAS երիտասարդ աստղերից մեկը։ Նրան շատ լավ հիշում են որպես 1921 թվականին նկարահանված «Տարզանի արկածները» ֆիլմում Ջեյնի դերակատարուհու։ Իր կարիերայի ընթացքում նկարահանվել է ընդամենը հինգ հնչուն կինոնկարներում, այդ թվում՝ «Ծիածանի վերջին մոտ» (1930) ֆիլմը, որտեղ նկարահանվել է Բոբ Ստիլի հետ։ Այս ֆիլմից հետո նա հեռացել է կինոարտադրությունից՝ իր ամուսնուն և երկու երեխաներին ժամանակ հատկացնելու համար։

## Անձնական կյանք
Ամուսնացել է երեք անգամ։ 1922 թվականին Ջոզեֆ Բրեյի հետ նրա առաջին ամուսնությունն ավարտվել է ամուսնալուծությամբ։ 1926-1928 թվականներին նրա երկրորդ ամուսինը դերասան Արտ Ակորդն էր։ Չեսթեր Հ. Հաբբարդի հետ նրա երրորդ ամուսնությունը տևել է 1930 թվականից մինչև ամուսնու մահը 1963 թվականը։ Ունեցել է երկու երեխա։ Մահացել է չբացահայտված հանգամանքներում 1981 թվականին, 76 տարեկան հասակում, Նյու Յորքում։ Հուղարկավորվել է Հոլիվուդ Հիլզ գերեզմանոցում։

## Կինոընտրանի
* Անվախ Էլմոն (1920)
* Բոցավառող սկավառակ (1920)
* Տարզանի արկածները (1921)
* Կրակ ուտողը (1921)
* Ստենլիի հետ Աֆրիկայում (1922)
* Դեպի արևմուտք (1922)
* Զոհասեղանի աստիճանները (1922)
* Ամերիկայից պարոնայք (1923)
* Մի գիշերվա գոռոց (1923)
* Գողացված ցեղը(1926)
* Մեծ կրկեսի առեղծվածը (1925)
* Պարտքով վերցված ֆիններ (1925)
* Երեքը աքսորում (1925)
* Ելքի ժպտում (1926)
* Կապույտ շերտ (1926)
* Լուռ ճանապարհը (1926)
* Լեգեոներները Փարիզում (1927)
* Անապատի հաղթողներ (1927)
* Կոշտ բռունցքը (1927)
* Զինակոչիկ (1927)
* Երեխա իմը (1928)
* Կրկեսային գորգեր (1928)
* Վերջնական հաշվարկ (1928)
* Չինատաուն Չարլի (1928)
* Գիշերային ստվերները (1928)
* Ադամանդի վարպետ (1929)
* Ծիածանի վերջը մոտ է (1930)
* Տանջել տուփը (1930)
* Լուսնի լույս և կակտուս (1932)

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:Ամերիկացի կինոդերասանուհիներ
Ռադիո Արևիկ

**Ռադիո Արևիկ**, Հայաստանի Հանրային Ռադիոյի  մանակապատանեկան ալիքն է։ Ռադիո Արևիկի հաղորդումները նախկինում հեռարձակվել են Հանրային Ռադիոյի եթերում, սակայն 2019 թ. սեպտեմբերի 1-ից հանդես է գալիս առանձին ռադիոալիքով (FM 97.3)։ Այն ընդգրկված Հայաստանի Հանրային Ռադիոյի կազմում։

## Պատմություն
2019 թ. սեպտեմբերի 1-ին հեռարձակվել է առաջին փորձնական եթերը՝ միայն Ռադիո Արևիկի կայքում։ Ներկայումս այն հնարավոր է լսել նաև FM 97.3 ռադիոհաճախականությամբ:

## Ռադիոհաղորդումներ
[ձախից|մինի|[Հայաստանի հանրային ռադիո|Հայաստանի Հանրային Ռադիո]]
Ռադիո Արևիկի եթերում են՝ «Զարթուցիչ»՝ օրվա ընթացքում սպասվող իրադարձությունների մասին ռադիոհաղորդումը, «Էկոակումբ», «Մեկնարկ»՝ զրույցների շարք տարբեր ոլորտների մասնագետների հետ, «Լյա-Լյա-ֆա»՝ մանկապատանեկան երգերի հիթ-շքերթ, «Պստիկաշեն», «ՀայԹեք», «Նկարում ենք մի Հայաստան», «Հոպլյա՛, հեքիաթ», «Մայրիկի դպրոց», «Ռադիոլաբ», «Ֆինանսական գրագիտություն» և այլ բազմաբովանդակ ռադիոհաղորդումներ։

## Տես նաև
* Ռադիո
* Հայաստանի Հանրային Ռադիո

## Ծանոթագրություններ

Կատեգորիա:Ռադիո
Կատեգորիա:Ռադիոալիքներ
Per aspera ad astra

[մինի|256x256փքս|Քաղաքական ենթատեքստով պաստառ, որը ներկայացնում է [Ֆինլանդիայի աշխարհաքաղաքական իրադրությունը 19-րդ դարում։]]
**Per aspera ad astra** (հայերեն արտասանմամբ՝ «պեր ասպերա ադ աստրա»), Հռոմեական քաղաքակրթության ժառանգություն համարվող լատիներեն արտահայտություն, որը թարգմանաբար նշանակում է «փշերի միջով՝ դեպի աստղեր»։ Իմաստային առումով այն նշանակում է «հաղթանակ՝ փորձի միջոցով» կամ «հաղթանակ՝ դժվարությունների գնով»։

Արտահայտության հեղինակը հռոմեական պետական գործիչ, ստոիկ փիլիսոփա, թատրերգակ Լուցիուս Աննեուս Սենեկան է՝ Ներոն կայսեր խնամակալը։ Որոշները, սակայն, «per aspera ad astra» ֆրազայի ներմուծումը վերագրում են հին հույն գրող Հեսիոդոսին։ Այս ասույթը «ad astra» բառապակցական հիմքով բազմաթիվ արտահայտություններից մեկն է։

## Կիրառելիություն
* Հայաստանի Հանրապետության գիտության վաստակավոր գործիչներին հանձնվող կրծքանշանի վրա առկա է «*Per aspera ad astra»* արտահայտությունը, իսկ վերին հատվածում՝ Արարատ լեռան ոճավորված ուրվագիծն է։
* Եղել է ուշ միջնադարում Սրբազան Հռոմեական կայսրության տարածքում գոյություն ունեցած Մակլենբուրգ-Շվերինի դքսության պաշտոնական նշանաբանը։
* Եղել է Նիդերլանդներին պատկանող Չիրեբոն նավահանգստային գաղութ-քաղաքի (ներկայիս Ինդոնեզիայի տարածքում) նշանաբանը։
* Հարավային Հոլանդիայում գտնվող Գաուդա քաղաքի պաշտոնական նշանաբանն է։
* Թաիլանդի Թագավորության քաղավիացիոն դեպարտամենտի պաշտոնական կարգախոսն է։
* Ռումինիայի Բուխարեստ քաղաքում գտնվող ռազմական տեխնիկայի ակադեմիայի կարգախոսն է։
* Լատվիայի պաշտպանության ազգային ակադեմիայի կարգախոսն է։
* Հարավաֆրիկյան Հանրապետության ռազմաօդային ուժերի նշանաբանն է։
* Իսպանիայի ռազմաօդային ուժերի նշանաբանն է։
* Դանիայի թագավորական լեյբ-գվարդիայի նշանաբանն է։

## Տես նաև
* *Per ardua ad astra* («թշվառությունից դեպի աստղեր»)

## Ծանոթագրություններ

## Գրականություն
* «Կիկլոպեդիա կամ արվեստների և գիտությունների ունիվերսալ բառարան» հրատարակություն, 1728 թվական

Կատեգորիա:Լատիներեն բառեր և արտահայտություններ
Կիլիկիայի վանական համալիրների ցանկ

Ստորև ներկայացվում է Կիլիկիայի տարածքում գտնվող վանական համալիրների ցանկը։

## Ծանոթագրություններ

*
Քևին Բրայթ

**Քևին Ս. Բրայթ** (), ամերիկյան հեռուստատեսային գործադիր պրոդյուսեր և ռեժիսոր։ Առավել հայտնի է դրանով, որ մասնակցել է «Ընկերներ» և «Ջոուի» սերիալների ստեղծման մեջ։

Ծնվել է Նյու Յորքում հրեա-ամերիկյան ընտանիքում։ Բարձրագույն կրթություն է ստացել Էմերսոն քոլեջում, որից հետո աշխատել է Նյու Յորքում Ջոզեֆ Քեյսի հետ։

1982 թվականին Լոս Անջելես տեղափոխվելուց հետո, նա սկսեց աշխատել կատակերգական հեռուստատեսային շոուների հետ, ինչպիսիք են օրինակ՝ «Սպիտակ մարդկանց պատմությունը Ամերիկայում»։

1993 թվականին Մարթա Կաուֆմանի և Դեյվիդ Քրեյնի հետ միասին ստեղծել է Բրայթ-Կաուֆման-Քրեյն Փրոդաքշենս ընկերությունը ()։ Այս միության հեղինակությունն է այնպիսի սերիալներ, ինչպիսիք են «Dream On», «Ընկերներ», «Ջոուի» և ուրիշներ։ Նա նաև նկարահանել է «Ընկերներ» սերիալի 60 դրվագները, ներառյալ սերիալի եզրափակիչ դրվագը։ Այնուհետև, Շանա Գոլդբերգ-Միհանի և Սքոթ Սիլվերի հետ միասին՝ Բրայթը զբաղվում էր «Ընկերներ» սերիալի սփին օֆֆ-ի՝ «Ջոուի» սերիալի արտադրությամբ։

## Ֆիլմագրություն

## Ծանոթագրություններ

Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կինոռեժիսորներ
Կատեգորիա:21-րդ դարի կինոռեժիսորներ
Կատեգորիա:Ամերիկացի պրոդյուսերներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի դերասաններ
Սանդվիկա

**Սանդվիկա** (), Աքերսհուս կոմունաի վարչական կենտրոն, Նորվեգիա։ Սանդվիկան քաղաքի կարգավիճակ ստացել է 2003 թվականի հուլիսի 4-ին։

Սանդվիկան տեղակայված է մայրաքաղաք Օսլոյից 15 կմ դեպի արևմուտք, ունի ավտոբուսային և երկաթգծային կայաններ։ Սանդվիկանյում է գտնվում Flytoget-ի կանգառներից մեկը՝ արագընթաց գնացք դեպի Օսլոի օդանավակայան։ Սանդվիկանյից դեպի օդանավակայան ճանապարհը տևում է 39 րոպե։

Սանդվիկանում է գտնվում Sandvika storsente առևտրի կենտրոնը։ Զբաղեցնելով 5000 մ², այն իր մեջ պարունակում է 190 խանութներ։ Ինչպես նաև քաղաքում կա հանրային գրադարան, 8 դահլիճից բաղկացած կինոթատրոն և վերջերս շահագործման հանձնված մշակույթի տուն։

Վաղ շրջանում այստեղ գործել է Նորվեգիայի մենեջմենթի դպրոցը։ 2005 թվականի օգոստոսին դպրոցը տեղափոխվել է Օսլոյում գտնվող Նյուդալեն շրջան։

2014 թվականին քաղաքը դարձել է Նորվեգիայի առաջին քաղաքը, որտեղ ստեղծվել է էներգիաարդյունավետ հասարակական շենք։

1895 թվականին այստեղ ժամանել է Կլոդ Մոնեն։ Նա նկարել է մի քանի կտավներ քաղաքի լանդշաֆտներից։ 

Պատկեր:Claude Monet - Sandvika, Norway 1895 (15616908772).jpg|Կլոդ Մոնե «Սանդվիկա»
Պատկեր:Monet norwegian landscape sandviken 1895.jpg|Կլոդ Մոնե «Կամուրջ, Սանդվիկա»
Պատկեր:Monet sandviken norway 1895.jpg|«Սանդվիկա»


## Ծանոթագրություններ

Կատեգորիա:Նորվեգիայի քաղաքներ
Մուն Գա Յանգ

**Մուն Գա Յանգ** (, ), Հարավկորեացի դերասանուհի։ Առաջին անգամ հանդես է եկել 2006 թվականին «Սիրո ուսուցիչ» ֆիլմում։ Նա հայտնի է «EXO-ի հարևանությամբ» (2015), «Կախարդի հայելի» (2016), «Մի համարձակվիր երազել» (2016), «Mimi» (2014) «Մեծ գայթակղողը» (2018), «Վայկիկի Հյուրատունը 2» (2019) և «Իրական գեղեցկություն» (2020-2021) հեռուստատեսային սերիալներում կատարած իր դերերով։

### Կենսագրություն
Մուն Գա Յանգը ծնվել է 1996 թվականի հուլիսի 10-ին, Գերմանիայի Կարլսրուե քաղաքում։ Երբ նա 10 տարեկան էր, իր ծնողների հետ վերադարձել է Կորեա։

Առաջին անգամ նա հանդես է եկել 2006 թվականին «Ուսուցիչը սիրով» ֆիլմում որպես փոքրիկ դերասանուհի։ 2014 թվականին նա խաղացել է իր առաջին գլխավոր դերը՝ որպես Միմի, չորս մասից բաղկացած միստիկ/ռոմանտիկ դրամայում, որը եթեր է դուրս եկել Mnet կաբելային հեռուստաալիքում։ 2015 թվականի ապրիլին Մուն Գա Յանգը խաղացել է «EXO-ի հարևանությամբ» մինի դրամայում, EXO խմբի անդամների հետ միասին, որը եթեր է հեռարձակվել Naver TV Cast-ում։ Այնուհետև նա փոքր դերեր է խաղացել, «Մի համարձակվիր երազել» և «Ձեր անունը արդարացրեք» հիթային դրամաներում։

2017 թվականին նա նկարահանվել է «Վալս» դրամայում։ 2018 թվականին Red Velvet խմբի Ջոիի հետ միասին նկարահանվել է «Մեծ գայթակղիչը. Սիրային խաղ» ռոմանտիկ դրամայում, որը նկարահանված է 2003 թվականի ֆրանսիական «Untold Scandal» ֆիլմի հիման վրա։ KBS Drama Awards մրցանակաբաշխությունում, լավագույն դերասանուհի անվանակարգում այս դերի համար նա պարգևատրվել է «Excellence Award» մրցանակով։ 2019 թվականին նկարահանվել է «Վայկիկի հյուրատունը» դրամայի երկրորդ եթերաշրջանում։

2020-2021 թվականներին նկարահանվել է «Իրական գեղեցկություն» ռոմանտիկ կատակերգական հեռուստասերիալում։

## Ֆիլմագրություն
### Ֆիլմեր

### Դրամաներ

## Մրցանակներ և անվանակարգեր

## Ծանոթագրություններ

Կատեգորիա:Կորեացի դերասաններ
Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի մոդելներ
Չուրիդիլո

**Չուրիդիլո** (), կարճամետրաժ խորհրդային-հունգարական մուլտֆիլմ, որը նկարահանվել է 1976 թվականին, ռեժիսոր Լեոնիդ Նոսիրևի կողմից։ Մուլտֆիլմը նկարահանվել է ըստ հուգարացի գրող Էրվին Լազարի հեքիաթի մոտիվների։

## Սյուժե
Մեծահասակը մարդը տանը նստած բարդ մաթեմատիկական խնդիր է լուծում և բանաձևեր է գրում։ Ձանձրույթից նա սկսում է խզբզել թղթի վրա, ինչի արդյունքում տարօրինակ արարածներ են ստացվում։ Նրա մոտ է գալիս Էրիկա անունով փոքրիկ շիկահեր աղջիկը և նկարած արարածին անվանում է «չուրիդիլո»։ Նա ուներ շատ ձեռքեր և ոտքեր, երեք զույգ աչք և երեք զույգ շրթունքներ։ Հանկարծակի նա կենդանանում է։ Դա դուր է գալիս Էրիկային, և նա խնդրում է մարդուն նկարել ինչ-որ բան ևս։
Այսպես հայտնվում են ուրախ կոկորդիլոսը, մանուշակագույն գայլուկը, ձիուկը` խնձորների մեջ։ Բայց հանկարծ դռան զանգը տալիս են։ Մարդը ստիպված է վերադառնալ գորշ առօրյային, հոգսին և աշխատանքին։ Նկարների մասին նա ասում է աղջկան, որ դրանք միայն խզբզոցներ են։ Էրիկան անհետանում է։ Հանկարծ տղամարդու ձեռքը ընկնում է «չուրիդիլոյի» նկարին։ Անսպասելիորեն մարդն սկսում է թավալվել բազկաթոռին, հիշելով, թե որքան ուրախ էր ինքը։ Նա հետ է կանչում աղջկան, և նրանք սկսում են իրար հետ քայլել երևակայության գույնզգույն աշխարհով։

## Դերերը հնչյունավորել են
* Գալինա Իվանովա` աղջիկ
* Գեորգի Տարատորկին` նկարիչ
* Երգում են Մոսկվայի կամերային նվագախմբի մենակատարները

## Մուլտֆիլմի մասին

## Ծանոթագրություններ

## Արտաքին հղումներ
* 
* 

Կատեգորիա:1976 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Հունգարական մուլտֆիլմեր
Ռասայական խտրականության վերացման պայքարի միջազգային օր

մինի
**Ռասայական խտրականության վերացման համար պայքարի միջազգային օր** (ՄԱԿ-ի այլ պաշտոնական լեզուներով` , արաբ.՝ *اليوم الدولي للقضاء على التمييز العنصري*, իսպ.՝ *Día Internacional de la Eliminación de la Discriminación Racial*, չին.՝ 消除种族歧视国际日, ֆր.՝ *la Journée internationale pour l'élimination de la discrimination raciale*), նշվում է ամեն տարի մարտի 21-ին։ Այս միջազգային օրը հռչակվել է ՄԱԿ-ի Գլխավոր Ասամբլեայի կողմից 1966 թվականին (թիվ 2142 բանաձև (XXI)): Ամսաթիվն ընտրվել է ի հիշատակ Հարավային Աֆրիկայում տեղի ունեցած ողբերգական իրադարձությունների զոհերի։ 1960 թվականի այդ օրը՝ աֆրիկացիների պարտադիր անձնագրավորման ապարտեյդի ռեժիմի օրենքների դեմ խաղաղ ցույցի ժամանակ, ոստիկանության կողմից սպանվել է 69 մարդ։

Այդ իրադարձությունների կապակցությամբ Հարավային Աֆրիկայում մարդու իրավունքների օրը նշվում է մարտի 21-ին, սակայն շատ երկրներում այն նշվում է դեկտեմբերի 10-ին։ ՄԱԿ-ի գլխավոր քարտուղարն այդ օրվա հետ կապված իր 2006 թվականի ուղերձում նշում է, որ ռասայական խտրականության դեմ պայքարում հաջողությունը կախված է շարքային քաղաքացիներից, այն հանգամանքից թե որքանով նրանք հանդես կգան անհանդուրժողականության դեմ, որքանով նրանք չեն հաշտվի խտրական գործողություններին իրենց առօրյա կյանքում։

## Միջազգային օրվա ամենամյա թեմաներ
* 2019 - «Աճող նացիոնալիստական պոպուլիզմի և ծայրահեղ գերտերությունների գաղափարախոսությունների մեղմացում և հակազդեցություն»
* 2018 – «Հանդուրժողականության, ներառականության, միասնության և բազմազանության խթանում ռասայական խտրականության դեմ պայքարի համատեքստում»
* 2017 – «Ռասայական պրոֆիլավորում և ատելության հրահրում՝ միգրացիայի համատեքստում»
* 2016 –
* 2015 – «Ռասայական խտրականության դեմ պայքարելու համար դաս ենք քաղում ողբերգություններից»
* 2014 – «Առաջնորդների դերը ռասիզմի և ռասայական խտրականության դեմ պայքարում»
* 2013 –
* 2012 –
* 2011 –
* 2010 — «Ռասիզմի բացառում»
* 2009 —
* 2008 —
* 2007 — «Ռասիզմը և խտրականությունը զարգացման խոչընդոտներն են »
* 2006 — «Ամենօրյա պայքար խտրականության դեմ»

## Հետաքրքիր փաստեր
Ռասայական խտրականության վերացման պայքարի միջազգային օրը 1981 թվականի մարտի 21-ին պատահաբար համընկավ ԱՄՆ-ում պաշտոնապես գրանցված Կու Կլյուքս Կլանի անդամների նկատմամբ Լինչի դատաստանի վերջին գործին։

## Ծանոթագրություններ

## Արտաքին հղումներ
* Международный день борьбы за ликвидацию расовой дискриминации 21 марта

Կատեգորիա:Քաղաքացիական իրազեկման օրեր
Կատեգորիա:ՄԱԿ-ի միջազգային օրեր
Կատեգորիա:Հակառասիզմ
Լոնդոնի քաղաքային համալսարան

**Լոնդոնի Սիթի համալսարան**, հայտնի է նաև որպես **Լոնդոնի քաղաքային համալսարան** (), պետական հետազոտական համալսարան, տեղակայված Լոնդոնում (Մեծ Բրիտանիա)։ Հիմնադրվել է 1894-ին՝ որպես Նորտհեմոնյան ինստիտուտ, համալսարան է դարձել 1966 թվականին, երբ ստացել է իր ներկայիս անունը։

Քաղաքային համալսարանի գլխավոր մասնաշենքը գտնվում է Կենտրոնական Լոնդոնի Իսլինգթոն շրջանում, իսկ լրացուցիչ մասնաշենքերը տեղակայված են Լոնդոնյան Սիթիում և Լոնդոնի Հոլբորնում, Սմիթֆիլդում և Ուայթչեպելի շրջաններում։ Համալսարանը կազմակերպվում է յոթ դպրոցում, որոնց շրջանակներում գործում է մոտ 40 գիտական բաժին և կենտրոն։

Քաղաքային համալսարանն ունի ավելի քան 100-ամյա հետազոտական փորձ և նրա շրջանավարտների աշխատանքի տեղավորման և աշխատավարձի անհամեմատ բարձր ռեյտինգ։ Համալասրանի նպատակը, ըստ նրա ռազմավարության, հանդիսանում է նրանում, որպեսզի «այն իր հետ տանի Լոնդոնը կրթական, գիտահետազոտական և բիզնեսի և մասնագիտական գիտելիքների փոխանակման մեջ»։ 2009-2010 թվականներին համալսարանի ընդհանուր եկամուտը կազմում էր 178,5 միլիոն ֆունտ ստերլինգ, դրանցից 8 միլիոնը եկել են հետազոտական դրամաշնորհներից և պայմանագրերից։ Համալսարանը աշխարհում զբաղեցրել է 356-րդ տեղը 2011 թվականին QS համաշխարհային համալսարանական դասակարգման վարկանշային ցանկում։
 
Քաղաքային համալսարանը հանդիսանում է AMBA, EQUIS և Միացյալ թագավորությունների համալսարանների անդամ։ 
աջից|մինի|300x300փքս|Համալսարանական քոլեջի շենքը

## Ծանոթագրություններ

Կատեգորիա:Լոնդոնի համալսարաններ
Բյուրեղապակե կոշիկ (ֆիլմ, 1955)

**«Բյուրեղապակե կոշիկ»** (), 1954 թվականի ամերիկյան մանկական ֆիլմ, Շառլ Պերոյի «Մոխրոտը» հեքիաթի էկրանավորումը։

## Սյուժե
Էլլան խուլ գյուղում ապրող աղջիկ է։ Նա մշտապես ենթարկվում է մեղադրանքների ու ծաղրանքների խորթ մոր ու նրա դուստրերի կողմից, որոնք նրան համարում են իրենց ոչ հավասար։ Մի անգամ Էլլան ծանոթանում է գեղեցկատես երիտասարդ տայի հետ, որը ներկայանում է որպես դքսի անձնական խոհարարի որդի։ Երիտասարդը սիրահարվում է Էլլային ու նրան հրավիրում պարահանդես, որտեղ պարզվում է, որ նա իրականում դքսի որդին է։

## Դերերում
* Լեսլի Կարոն – *Էլլա*
* Մայքլ Ուայդլինգ – *արքայազն Չարլզ*
* Էլզա Լանչեստեր – *այրի Զոնդեր (Էլլայի խորթ մայրը)*
* Ամանդա Բլեյք – *Բիրդենա (Էլլայի խորթ քույրը)*
* Լիզա Դենիելս – *Սերաֆինա (Էլլայի խորթ քույրը)*
* Բարրի Ջոնս – *դուքս (արքայազն Չարլզի հայրը)*
* Էստել Ուինվուդ – *միսս Թոքե*
* Քինան Ուինն – *Քովին*
* Լյորին Թաթլ – *զարմուհի Լուլու*
* Լիլիանա Մոնտեվիկի – *Տեհարա*
* Ուոլթեր Փիջոն – *պատմող*

## Շահույթ
Ըստ MGM records-ի՝ ֆիլմը հավաքել է $1,363,000 Միացյալ Նահանգներում ու Կանադայում և $1,589,000 ընդհանրապես` ունենալով $387,000 պակասորդ։

## Ծանոթագրություններ

## Արտաքին հղումներ
*  
* 

Կատեգորիա:1950-ականների անգլերեն ֆիլմեր
Կատեգորիա:1955 ֆիլմեր
Կատեգորիա:MGM ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Շառլ Պերոյի ստեղծագործությունների էկրանավորումներ
Կատեգորիա:1950-ականների ամերիկյան ֆիլմեր
Նախագահ Զելենսկիի արտասահմանյան ուղևորությունների ցանկ

[մինի|[Ուկրաինայի նախագահ Վլադիմիր Զելենսկիի միջազգային ուղևորությունների քարտեզ]]
**[[Ուկրաինայի նախագահ]] [[Վլադիմիր Զելենսկի]]ի արտասահմանյան ուղևորությունների ցանկը** ներկայացնում է նրա նախագահության ընթացքում արտասահման կատարած բոլոր պաշտոնական այցերը (2019 թվականի մայիսի 20-ից մինչ այժմ)։
[մինի|Վլադիմիր Զելենսկին և [Յենս Ստոլտենբերգ|Յենս Ստոլտենբերգը ՆԱՏՕ-ի կենտրոնակայանում, Բրյուսել, 2019 թվականի հունիսի 4]]

## Այցելություններ
### 2019 թվական

### 2020 թվական

### 2021 թվական

## Տես նաև
* Վլադիմիր Զելենսկիի նախագահություն
* Ուկրաինայի արտաքին քաղաքականություն

## Ծանոթագրություններ

Կատեգորիա:Ուկրաինայի արտաքին հարաբերություններ
Կատեգորիա:Վոլոդիմիր Զելենսկու արտասահմանյան այցեր
Նոմ (քաղաք)

right|thumb|250px|Նոմը թռչնի թռիչքի բարձրությունից
**Նոմ** ()` քաղաք ԱՄՆ-ի Ալյասկա նահանգի Բերինգի ծովի Նորթն Սաունդի Սյուարդ թերակղզու հարավային ափին։ Ըստ 2014 թվականի մարդահամարի տվյալների, քաղաքի բնակչությունը կազմում է 3788 մարդ։

## Պատմություն
Քաղաքը հիմնադրվել է որպես ոսկու հանքագործների բնակության վայր, չնայած հնագիտական պեղումները ցույց են տալիս, որ քաղաքի տեղում նախկինում եղել է Ալյասկայի բնակիչների` ինուպիատների համար բնակավայր։ Արդեն հիմնադրումից մեկ տարի հետո` 1899 թվականին, նրա բնակչությունը կազմում էր ավելի քան 10 հազար բնակիչ, ըստ 1900 թվականի մարդահամարի` 12 488 մարդ։ Սակայն, ըստ որոշ գնահատականների, 1900-1909 թվականների ընթացքում քաղաքում բնակվում էր մոտ 20 հազար մարդ, ինչը քաղաքին դարձրեց Ալյասկայի ամենամեծ բնակավայրը։ Մինչև 1910 թվականը քաղաքի բնակչությունը կրճատվեց մինչև 2 600 մարդ, իսկ 1934 թվականին դարձավ 1 500-ից պակաս։

Երկրորդ համաշխարհային պատերազմի տարիներին Նոմը վերջին կանգառն էր ԱՄՆ-ի ինքնաթիռների համար, որոնք թռչում էին ԽՍՀՄ ՝ «Լենդ Լիզինգ» ծրագրի շրջանակներում։

Քաղաքը հայտնի է նաև որպես աշխարհում ամենահեղինակավոր Այդիթարոդ սահնակներով շների մրցավազքի վերջնակետ (Անքորեջից մինչև Նոմ՝ 1 868 կմ), որը նվիրված է 1925 թվականի Մեծ ողորմության մրցավազքին:center|thumb|500px|Նոմը 1899 թվականի սեպտեմբերին

## Կլիմա
left|thumb|400px|Միջին ջերմաստիճանը և տեղումները
Քաղաքում կլիման սառն է։ Տարվա մեջ միայն երկու ամիս միջին ջերմաստիճանը հասնում է պլյուս 10°С, փետրվարի միջին ջերմաստիճանը` մինուս 15,6°C, միջին տարեկան ջերմաստիճանը` −3,2°C: Տարեկան միջին տեղումները կազմում են 386 մմ, ամռանը անձրևի տեսքով, ձմռանը ձյան տեսքով։

## Համաճարակ
thumb|Ալյասկայի համալսարանի հյուսիս-արևմտյան լսարան1925 թվականի սկզբին Նոմում տարածվեց դիֆթերիայի համաճարակ, որը սպառնում էր ոչնչացնել քաղաքի բնակչությունը։ Քաղաքում այն կանխելու համար անհրաժեշտ շիճուկ չկար, և եղանակային դժվար պայմանների պատճառով հնարավոր չեղավ այն օդով հասցնել քաղաք։ Որոշվեց շիճուկը քաղաքը հասցնել շների թիմերի օգնությամբ, որոնք միմյանց կփոխարինեին Նենան քաղաքից (որտեղ շիճուկը առաքվում էր գնացքով, Նոմից ավելի քան 1000 կմ հեռավորության վրա)։ Հնգօրյա ցերեկային մրցարշավը, բուռն պայմաններում հակադֆթերիայի շիճուկ Նոմին առաքելու համար, որին մասնակցում էին 20 մուսաներ և մոտ 150 շներ, կոչվեց Մեծ ողորմության մրցավազք։ Մրցավազքի վերջին փուլը (84 կմ) ընկավ Գունար Կաասենի և նրա թիմի վրա, որը ղեկավարեց խասկի Բալտոն, և վերջինիս բերեց մեծագույն համբավ։

Ի պատիվ 1925 թվականի Մեծ ողորմության մրցավազքի, սկսած 1973 թվականից անց են կացվում մրցավազքեր։

## Ծանոթագրություններ

Կատեգորիա:1898 թվականին հիմնադրված բնակավայրեր
Կատեգորիա:Ալյասկայի քաղաքներ
Տերևաթափիկ

**Տերևաթափիկ** (), մուլտֆիլմ երեխաների համար, որը թողարկվել է 1977 թվականին, «Բելառուսֆիլմ» կինոստուդիայում։ Մուլտֆիլմն ստեղծվել է ըստ Իվան Սոկոլով-Միկիտովի նույնանուն հեքիաթի։

## Սյուժե
Աշնանը, երբ տերևներն սկսում են ընկնել ծառերից, նապաստակը ձագուկներ է ունենում։ Նապաստակի աշնանային ձագուկներին անվանում են տերևաթափիկներ։ Սյուժեն այդպիսի նապաստակի և ձմեռելուն պատրաստվող անտառային բնակիչների հետ նրա հանդիպման մասին է։

## Նկարահանող խումբ

## Ծանոթագրություններ

## Արտաքին հղումներ
* http://mults.spb.ru/mults/?id=2764

Կատեգորիա:1977 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Գրական ստեղծագործությունների էկրանավորումներ
Մատնաչափիկը (ֆիլմ, 1985)

**«Մատնաչափիկ»** (), ռեժիսոր Գունար Պիեսիսի ֆիլմը, որ նկարահանվել է 1985 թվականի լատիշ մանկագիր Աննա Բրիգադերեի պիեսի հիման վրա Ռիգայի կինոստուդիայում «Բարրանդով» կինոստուդիայի մասնակցությամբ։

## Սյուժե
Փոքրիկ Սպրիդիտիսի համար դժվար է ապրել չար խորթ մոր մոտ։ Տեսնելով, որ նույնիսկ սիրելի տատն ու Պիենտեն չեն կարողանում իրեն պաշտպանել նրա բարկությունից, փոքրիկ հովիվը վերցնում է բահն ու գնում աշխարհում երջանկություն փնտրելու։ Ճանապարհին նա հանդիպում է Քամիների մորը, Անտառների մորն ու Ծերուկին։

Բարի կախարդները նրան օգնում են հաղթել Ժլատին, Մեծականջին ու Սատանային, բայց թագավորը հրաժարվում է նրան կնության տալ արքայադստերը։ Ի վերջո աղավնյակը նրան ցույց է տալիս Երջանկության երկրի՝ ճանապարհը, որ նրան տանում է իր հարազատ տուն։

## Դերերում
* Ռոլանդ Նեյլանդ – *հովիվ Սպրիտիդիս* 
* Դացե Գասիյունա – *Լիենտե*
* Էլվիրա Բալդինյա – *տատ*
* Էլզա Ռաձինյա – *պալատական տիկին*
* Անտրա Լիեդսկալնինյա – *կախարդ*
* Աստրիդա Կայրիշա – *Քամիների մայր*
* Միրձա Մարտինսոնե – *Անտառների մայր*
* Ձինտրա Կլետնեցե – *խորթ մայր*
* Զդենեկ Ռժեգորժ – *թագավոր*
* Միրոսլավ Գորաչեկ – *սատանա*
* Միրոսլավա Սոուչկովա – *արքայադուստր Զելտիտե*
* Յուրիս Ստրենգա – *Ժլատ* 
* Անդա Զայցե – *Ժլատի աղախինը* 
* Ալֆրեդս Վիդենիեկս – *Ծերուկ*
* Մ. Մորավեց – *Հսկա*
* Էգոնս Մայսակս – *Գլաշատայ*

## Նկարահանող խումբ
* Սցենարի հեղինակ՝ Գունար Պիեսիս
* Ռեժիսոր՝ Գունար Պիեսիս
* Օպերատոր՝ Մարտինշ Քլեյնս
* Կոմպոզիտոր՝ Իմանտս Կալնինշ
* Նկարիչ՝ Իվարս Մայլիտիս

## Լրացուցիչ փաստեր
thumb|Սպրիդիտիսը 1 լատ մետաղադրամի վրա
* Ֆիլմը բարձր է գնահատվել Մանկական ֆիլմերի միջազգային փառատոնում Իտալիայում, այն դիտարկվել է որպես գրան պրիի երեք հավակնորդներից մեկը (արդյունքում արժանացել է ոսկե մեդալի)։ Սովէկսպորտֆիլմը գովազդային բուկլետներում ռեժիսոր Գունար Պիեսիսի անվան փոխարեն նշվել է Նիկոլայ Գուսարովի անունը՝ վախենալով, որ անծանոթ անունը կվնասի ֆիլմի վարձույթին Եվրոպայում։

## Ծանոթագրություններ

Կատեգորիա:1985 ֆիլմեր
Կատեգորիա:Արկածային ֆիլմեր
Կատեգորիա:Լատվիական ֆիլմեր
Կատեգորիա:Խորհրդային ֆիլմեր
Կատեգորիա:Մանկական ֆիլմեր
Կատեգորիա:Ռիգայի կինոստուդիայի ֆիլմեր
Սարսափ ավտոբուսը

**Սարսափ ավտոբուսը** (), ), հոլանդական մանկական արկածային սարսափ ֆիլմ, որը նկարահանել է ռեժիսոր Պիտեր Կոյպերսը, 2005 թվականին։ Նկարահանվել է ըստ Պոլ վան Լոնի գրքերի շարքի։

## Սյուժե
Օնովալը մի դժբախտ տղա է։ Մայրը նրան չի սիրում, իսկ հայրը միշտ զբաղված է իր ռոք խմբով՝ բաս կիթառ է նվագում։ Օնովալը սիրահարվել է իր դասընկերուհուն՝ Լիզալորային, և այդ պատճառով էլ միշտ ծաղրի է ենթարկվում խուլիգան Ջինոյի կողմից։ Բայց մի անգամ նրանց դասարան է գալիս գրող Նոլ վան Պուլը և պատմում է մի պատմություն առեղծվածային Ֆերլյուցիի մասին։ Այդ ժամանակ էլ Օնովալը գրում է պատմություն այն մասին, թե ինչպես է դասարանն էքսկուրսիա գնում սարսափների զբոսայգի, և այնտեղ Ջինոն սպանում է վամպիր կոմս Վլապոնոյին։ Ֆերլյուցիի մութ կախարդության շնորհիվ Օնովալօի գրածներն սկսում են իրականանալ։ Հիմա տղան պետք է փոխի իր պատմության ավարտը։

## Դերասաններ
* Սերժ Փրայս՝ Օնովալ
* Ջիմ վան դեր Պաննե՝ Ջինո
* Լիզա Սմիթ՝ Լիզալորա 
* Վիլյամ Նիհոլտ՝ կոմս Վլապոնո
* Անժելա Սխյաիֆ՝ Ուրսուլի քույրը
* Ռոմիյն Կոնեն՝ վարպետ
* Թոմ Յանսեն՝ Նոլ վան Պուլ
* Ֆրեդ Գուսսեն՝ Ֆերլյուցի
* Սիլվիա Պորտա՝ Հերդա
* Էդո Բրուններ՝ ավտոմուսի վարորդը

## Տեղեկություններ ֆիլմի մասին
* Հերոսների անունները ստեղծվել են անագրամաներով՝ Ֆերլյուցին Լյուցիֆեր անվան անագրաման է, Վլապոնոն` Օնովալ անվան անագրաման է, ֆիլմի գլխավոր հերոսի անունը ծագում է գրքի հեղինակ Պոլ վան Լոնի ազգանունից։ 
* Ֆիլմն արժանացել է Չիկագոյի մանկական միջազգային կինոյի փառատոնի հատուկ մրցանակի, Նիդերլանդների փառատոնի «ոսկե ֆիլմ» մրցանակի։

## Ծանոթագրություններ

## Արտաքին հղումներ
* Ֆիլմը IMDb կայքում 

Կատեգորիա:2005 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Հոլանդական ֆիլմեր
Կատեգորիա:Հոլանդերեն ֆիլմեր
Կատեգորիա:Մանկական ֆիլմեր
Կատեգորիա:Ֆիլմեր մարդագայլերի մասին
Բժիշկ Այբոլիտ (ֆիլմ)

**«Բժիշկ Այբոլիտ»** (), 1938 թվականի խորհրդային մանկական ֆիլմ, որ նկարահանել է ռեժիսոր Վլադիմիր Նեմոլյաևը Կոռնեյ Չուկովսկու համանուն հեքիաթ-վիպակի հիման վրա։

## Սյուժե
Բարի հեքիաթ է հայտնի Բժիշկ Այբոլիտի մասին։ Մի անգամ Այբոիտը հանդիպում է փոքրիկ տղայի։ Այբոլիտն ու նրա ընկերները որոշում են օգնել տղային։

## Դերերում
* Մաքիմ Շտրաուխ – *Այբոլիտ*
* Վիկտոր Սելեզնյով – *Պենտա*
* Իվան Արկադին – *Բենալիս*
* Ալեքսանդր Տիմոնտաև – *Պենտայի հայրը/1-ին ծովահեն*
* Եվգենի Գուրով – *Ռոբինզոն*
* Ռոբերտ Ռոսս – *Ջամբո, փարոսի պահակ*
* Աննա Վիլյամս – *Վարվառա*
* Իոնա Բիյ-Բրոդսկի – *2-րդ ծովահեն*
* Էմանուհի Գելլեր – *3-րդ ծովահեն*
* Պյոտր Գալաջև – *4-րդ ծովահեն*

## Նկարահանող խումբ
* Սցենարի հեղինակ՝ Եվգենի Շվարց
* Ռեժիսոր՝ Վլադիմիր Նեմոլյաև
* Օպերատոր՝ Ալեքսանդր Պետրով
* Նկարիչ՝ Վլադիմիր Եգորով
* Կոմպոզիտոր՝ Ալեքսանդր Վառլամով
* Մոնտաժող՝ Լ. Ժուչկովա
* Տնօրեն՝ Ա. Շևելև

## Թողարկում
2000-2001 թվականներին ֆիլմը թողարկվել է VHS տեսաերիզներով, ավելի ուշ՝ DVD-ով «Мастер Тэйп» ընկերության կողմից։

## Հեռուստահեռարձակում
1980-ական թվականներին ֆիլմը ցուցադրվել է «Բարի գիշեր, երեխաներ» () հաղորդման շրջանակներում։ Սակայն հաղորդման քիչ եթերային ժամանակի պատճառով մուլտֆիլմը ցուցադրվել է հատվածաբար։

## Տես նաև
* Այբոլիտ-66

## Ծանոթագրություններ

## Արտաքին հղումներ
* 
* 

Կատեգորիա:1930-ականների ռուսերեն ֆիլմեր
Կատեգորիա:1938 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Կոռնեյ Չուկովսկու ստեղծագործությունների էկրանավորումներ
Կատեգորիա:Ֆիլմեր ծովահենների մասին
Կատեգորիա:1938 ֆիլմեր
Կատեգորիա:1930-ականների խորհրդային ֆիլմեր
Սուշմա Սվարաջ

**Սուշմա Սվարաջ** (, հինդի՝ सुषमा स्वराज, ), հնդիկ պետական և քաղաքական գործիչ, Բհարատիա ջանատա փարթիի անդամ, Նարենդրա Մոդիի կառավարությունում 2014-2019 թվականներին եղել է արտաքին գործերի նախարար։

## Կենսագրություն
Սուշմա Սվարաջը ծնվել է 1952 թվականի փետրվարի 14-ին Հարյանայում՝ բրահամանյան ընտանիքում։ Նրա հայրը եղել է Ռաշտրիա սվայամսևակ սանգհի ականավոր գործիչ։ Սուշմա ՍՍվարաջն ավարտել է Չանդիգարհ Փենջաբիի համալսարանը և սկսել աշխատել Հնդկաստանի գերագույն դատարանում։ Ուսման ժամանակ ակտիվ մասնակցել է Ռաշտրիա սվայամսևակ սանգհի հետ կապված ուսանողական շարժմանը և Ինդիրա Գանդիի կառավարության դեմ ուղղված ցույցերին։ 1977 թվականին ընտրվել է Հարյանա նահանգի օրենսդրական ասամբելա և շրջանային կառավարությունում զբաղեցրել է տարբեր պաշտոններ։ 1996 թվականին ընտրվել է Հնդկաստանի խորհրդարանի ստորին պալատ՝ Լոկ սաբհա, իսկ Բհարատիա ջանատա փարթիի կառավարություն գալուց հետո Վաջապայիի կառավարությունում ստացել է տեղեկատվության նախարարի պաշտոն։ 1998 թվականի հոկտեմբեր-դեկտեմբերին ամիսներին Սուշմա Սվարաջը գլխավորել է Դելիի կառավարությունը։ 1999 թվականին փորձել է վերընտրվել խորհրդարան, բայց պարտվել է Սոնյա Գանդիին։ 2000 թվականի ընտրությունների արդյունքում Ուտար Պրադեշ նահանգից ընտրվել է խորհրդանարանի վերին պալատ՝ Ռաջյա սաբհա։ Բհարատիա ջանատա փարթիի կառավարությունում կրկին զբաղեցրել է տեղեկատվության նախարարի պաշտոնը, իսկ 2003 թվականից մինչև 2004 թվականը՝ առողջապահության նախարարի պաշտոնը։ 2004 թվականին Բհարատիա ջանատա փարթին ընտրություններում պարտվել է Հնդկական ազգային կոնգրեսին Վաջպայիի կառավարությունը ստիպված էր հեռանալ աշխտանքից։

2009 թվականին Սուշմա Սվարաջը կրկին ընտրվել է Լոկ սաբհա և խորհրդարանի ստորին պալատում զբաղեցրել է ընդդիմության առաջնորդի պաշտոնը։ 2014 թվականի մայիսի խորհրդարանական ընտրություններում Բհարատիա ջանատի փարթիի հաղթանակից հետո կառավարությունում ստացել է արտաքին գործերի նախարարի պաշտոնը՝ Ինդիրա Գանդիից հետո դառնալով արտաքին գործերի գերատեսչության երկրորդ կին-առաջնորդը։

2019 թվականի օգոստոսին սրտի հետ խդնիրներ է զգացել։ Մահից առաջ Սվարջին տարել էին Հնդկաստանի բժշկական գիտությունների ինստիտուտ առողջության վատթարացման պատճառով։ Հիվանդանոցում նրան ուղեկցում է առողջապահության նախարար Հարշ Վարդհանը։ Մահացել 2019 թվականի օգոստոսի 6-ին հիվանանոցում սրտի կանգից հետո՝ 67 տարեկան հասակում։ Հաջորդ օրը պետական հանդիսություններով Դելիում դիակիզվել է։

Իրենց ցավակցություններն են հայտնել Հնդկաստանի նախագահ Ռամ Նատհ Կովինդը և վարչապետ Նարենդրա Մոդին, որը Սուշմա Սվարաջի մահն անվանել է սեփական կորուստ։

## Ծանոթագրություններ

Կատեգորիա:Հնդկաստանի քաղաքական գործիչներ
Կատեգորիա:Արտաքին գործերի կին նախարարներ
Կատեգորիա:20-րդ դարի քաղաքական գործիչներ
Կատեգորիա:Հնդիկ իրավաբաններ
Կատեգորիա:Հնդիկ պետական գործիչներ
Ֆիդան Հաջիևա

**Ֆիդան Հաջիակա ղիզի Հաջիևա** (, ), Ադրբեջանցի օպերային երգչուհի (Մեցցո-սոպրանո), Ադրբեջանի ժողովրդական արտիստ (05.03.2015), Ադրբեջանի օպերայի և բալետի պետական ակադեմիական թատրոնի մենակատար։

## Կենսագրություն
Ֆիդան Հաջիևան ծնվել է 1976 թվականի սեպտեմբերի 7-ին Բաքվում։ 1984 թվականին ընդունվել է Բյուլ-բյուլի անվան միջնակարգ երաժշտական դպրոցի դաշնամուրային դասարան։ 1994 թվականին ընդունվել է Ուզեիր Հաջիբեկովի անվան Բաքվի երաժշտական ակադեմիայի մենակատար երգեցողության (վոկալ) ֆակուլտետ։ 1998 թվականին վոկալ արվեստի վարպետության դասեր է վերցրել Ռուսաստանի Դաշնության ժողովրդական արտիստ, աշխարհահռչակ Իրինա Արխիպովայից։

1996 թվականից Ադրբեջանի Օպերայի և բալետի պետական թատրոնի մենակատարն է։ 2000 թվականից համագործակցում է Թուրքիայի Հանրապետության Մերսինի Օպերայի և բալետի պետական թատրոնի հետ։ 2004 թվականից Ադրբեջանի պաշտպանության նախարարությունում Հազի Ասլանովի անվան երգի և պարի անսամբլի գլխավոր մենակատարն է։ 2010 թվականին նա շարունակեց իր վոկալ մարզումը աշխարհահռչակ մեցցո-սոպրանոյի Բրունո Բալյոնեի հետ։

2015 թվականին նրան շնորհվել է ժողովրդական արտիստի մրցանակ՝ Ադրբեջանում մշակույթի ոլորտում մատուցած ծառայությունների համար։

2016 թվականին ստեղծել է երաժշտական կենտրոն՝ կրելով իր անունը։

## Ծանոթագրություններ

Կատեգորիա:20-րդ դարի օպերային երգիչներ
Կատեգորիա:Ադրբեջանի ժողովրդական արտիստներ
Կատեգորիա:Ադրբեջանցի երգիչներ
Կատեգորիա:Օպերային երգչուհիներ
Միխաել Ռեյզիգեր

**Միխաել Ռեյզիգեր** (, , ), հոլանդացի ֆուտբոլիստ, ավարտել է խաղացողի կարիերան։ 1990–ական թվականների հոլադացի լավագույն պաշտպաններից մեկը։ Եղել է «Այաքսի», «Բարսելոնայի», ՊՍՎ Էյնդհովենի հիմնական կազմերի խաղացող։ Չեմպիոնների լիգայի հաղթող, Նիդերլանդների քառակի և Իսպանիայի կրկնակի չեմպիոն։

## Կենսագրություն
Միխաել Ռեյզիգերը իր կարիերան սկսել է «Այաքս» ակումբում, որտեղ անցկացրել է երեք տարի, իսկ հետագայում վարձավճարով տեղափոխվել է «Վոլենդամ», ապա «Գրոնինգեն», որից հետո նորից վերադարձել է «Այաքս» և դարձել հիմնական կազմի խաղացող։ «Այաքսի» հետ Ռեյզիգերը հաղթել է 1995 թվականի Չեմպիոնների լիգայում։ 1996 թվականին տեղափոխվել է Իտալիայի «Միլան» ակումբ, որտեղ վնասվածքի պատճառով մասնակցել է ընդամենը 10 խաղի։

Տեղափոխվելով «Բարսելոնա»՝ Ռեյզիգերը անցկացրել է յոթ մրցաշրջան՝ նվաճելով Իսպանիայի չեմպիոնի տիտղոսն ու Իսպանիայի գավաթը։ 2004 թվականին Միխաելը տեղափոխվել է «Միդլսբրո», որտեղ անցկացրել է մեկ մրցաշրջան։

2005 թվականի օգոստոսի 31-ին Ռեյզիգերը վերադարձել է Նիդեռլանդներ, և պայմանագիր է կնքել ՊՍՎ ակումբի հետ, բայց հետագայում վնասվածքի պատճառով ստիպված է եղել ավարտել ֆուտբոլիստի կարիերան։

2017 թվականի հունիսին գլխավորել է «Այաքսի» պահեստային թիմը, որը հանդես էր գալիս առաջին դիվիզիոնում։

## Ելույթների վիճակագրություն

## Ձեռքբերումներ
*Նիդերլանդների առաջնության հաղթող – 1995, 1996, 2006, 2007
*Նիդերլանդների գավաթի դափնեկիր – 1995, 1996
*ՈՒԵՖԱ գավաթի դափնեկիր – 1992
*ՈՒԵՖԱ Չեմպիոնների Լիգայի հաղթող – 1995
*Միջմայրցամաքային գավաթի հաղթող – 1995
*ՈՒԵՖԱ Սուպերգավաթի դափնեկիր – 1995, 1997
*Իսպանիայի առաջնության հաղթող – 1998, 1999
*Իսպանիայի գավաթի դափնեկիր – 1998

## Ծանոթագրություններ

## Արտաքին հղումներ
* 
* Ֆուտբոլիստի էջը ''voetbalstats.nl կայքում''

Կատեգորիա:Այաքսի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Գրոնինգենի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հոլանդացի ֆուտբոլային մարզիչներ
Կատեգորիա:Հոլանդացի ֆուտբոլիստներ
Կատեգորիա:Միդլսբրոյի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Պատրիկ Լին

**Պատրիկ Լին** (չին․՝ 林敬雄), ), Հոնկոնգի կինեմատոգրաֆիստն է և նախագծային նկարիչը, ով աշխատում է Փիքսար ստուդիայի համար։ Նա «Սուպեր ընտանիք»-ի (2004), «Վեր»-ի (2009), «Գլուխկոտրուկ»-ի (2015) և «Խաղալիքների պատմություն 4»-ի (2019) օպերատոր-բեմադրիչն է։

## Կենսագրություն
Լինը ծնվել և մեծացել է Բրիտանական Հոնկոնգում, որտեղ նա հաճախել է Սուրբ Պողոսի համակրթական քոլեջ։ Նա 15 տարեկան հասակում տեղափոխվել է Կանադա, իսկ ավելի ուշ տեղափոխվել է Սան Ֆրանցիսկո սովորելու Կալիֆոռնիայի Արվեստի քոլեջում, որտեղ նա ստանում է  Գեղարվեստի բակալավրի կոչում։

## Կարիերա
«Ջեյմսը և հսկա դեղձը» ֆիլմում Լինը առաջին աշխատանքային փորձն արել է որպես օգնական տեսախցիկի և լուսարձակման ոլորտում։ Հետագայում «Խաբեբայություն», «Թրումանի շոուն», «Իքս մարդիկ» ֆիլմերում նա աշխատել է որպես շարժման վերահսկող լուսանկարիչ։ Նա նաև աշխատել է որպես տեղամասային մենեջեր Հոնկոնգի Ռադիո Հեռուստատեսության համար նպաստելով ընկերության նկարահանմանը Միացյալ Նահանգներում։ Լինը «Ֆլիկայի արկածները»(1998) մուլտֆիլմում առաջին անգամ որպես նախագծային նկարիչ աշխատել է Փիքսար ընկերությունում սկսած 1997թվականի սեպտեմբերից։ Նա եղել է «Սուպեր ընտանիքը» (2004), «Վեր» (2009) մուլտֆիլմերի կինեմատոգրաֆիստը,իսկ «Հրեշների կորպորացիա» (2001) և «Ռատատույ»(2007) ֆիլմերի նախագծային նկարիչը։ Նա որպես նախագծային նկարիչ ներդրում է ունեցել «Խիզախ արքայադուստրը»(2012) և «Հրեշների համալսարանը»(2013) անիմացիոն ֆիլմերում։ 2015-ին Լինը եղել է Փիքսար ստուդիայի «Գլուխկոտրուկ» մուլտֆիլմի կինեմատոգրաֆիստը։ Ամելի ուշ «Բարի դինոզավր»(2015) համակարգչա-անիմացիոն ֆիլմում եղել է նախագծային նկարիչ իսկ «Խաղալիքների պատմությունը 4»(2019) 3D կատակերգական մուլտֆիլմում որպես օպերատոր-բեմադրիչ։ Այսպիսով,նա աշխատել է Փիքսար ստուդիայի ավելի քան քսան նախագծերի վրա ներառյալ գեղարվեստական և կարճամետրաժ ֆիլմերը։

## Ծանոթագրություններ

Կատեգորիա:Ապրող անձինք
Կատեգորիա:Հոնկոնգցի կինեմատոգրաֆիստներ
Նենսի Դրյու (հեռուստասերիալ)

**«Նենսի Դրյու»** (), ամերիկյան միստիկ և դետեկտիվ ժանրի հեռուստասերիալ։ Պրեմիերան կայացել է 2019 թվականի հոկտեմբերի 9-ին The CW հեռուստաալիքով։

## Սյուժե
18-ամյա Նենսի Դրյուն միջնակարգ դպրոցն ավարտելուց հետո պատրաստվում է արձակուրդների ժամանակ հանգաստանալու։ Նա մտադրվում է հեռանալ քաղաքից, որպեսզի այնտեղ հետո քոլեջ ընդունվի, բայց այդ ժամանակ դաժան սպանություն է տեղի ունենում և հանցագործության մեջ Նենսին համարվում է գլխավոր կասկածյալ՝ մի խումբ այլ երիտասարդների հետ, որոնք նույնպես ներկա են եղել հանցագործության վայրում։

## Դերերում
### Հիմնական կազմ
* Քենեդի Մաքման - *[[Նենսի Դրյու]]*
* Թունջի Քասիմ - *նեդ "Նիք" Նիքերսոն*
* Ալեքս Սաքսոն - *Էյս*
* Լեա Լյուիս - *Ջորջի Ֆայն*
* Մեդիսոն Ջայզանի - *Բես Մարվին*
* Սքոթ Վուլֆ - *Կարսոն Դրյու*
* Ռայլի Սմիթ - *Ռայան Հադսոն*

### Հրավիրված դերասաններ
* Պամելա Սյու Մարտին - *Գարիետ Գրոսետ*
* Սինիդ Քարի - *Տիֆանի Հադսոն*
* Քուրթ Լոնգ - *Նատան Գոմբեր*
* Ստեֆանի Վան Դայք - *Լյուսի Սեյբլ*
* Մայլզ Վիլլանուևա - *Օուեն*

## Եթերաշրջաններ


## Էպիզոդների ցանկ


## Արտադրություն
### Մշակում
2018 թվականի սեպտեմբերին The CW հեռուստաալիքը հայտարարել է, որ Ջոշ Շվրցը և Ստեֆանի Սավիջը մշակում են Նենսի Դրյուի մասին հեռուստասերիալ։ 2019 թվականի մայիսի 7-ին The CW-ն հայտարարել է, որ նախագիծը ընտրվել է որպես հեռուստասերիալ։ 2019 թվականի մայիսի 16-ին The CW-ն հրապարակել է հեռուստասերիալի առաջին պաշտոնական թրեյլերը։ Պիլոտային էպիզոդի պրեմիերան կայացել է 2019 թվականի հոկտեմբերի 9-ին։

### Քասթինգ
2019 թվականի սկզբին նկարահանվել է պիլոտային էպիզոդը, որտեղ գլխավոր հերոսուհու կերպարը կատարել է Քենեդի ՄաքՄանը, Թունջի Քասիմը կատարել է Նեդ «Նիք» Նիքերսոնի դերը, Ալեքս Սաքսոնը՝ Էյսի դերը, Լեա Լյուիսը՝ Ջորջիի դերը, մԵդիսոն Ջայզանին՝ Բեսսի և Ֆրեդի Փրինս կտրսերը՝ Կարսոն Դրյուի (Նենսիի հոր) դերը։ Պամելա Սյու Մարտինը, որը կատարել է Նենսի Դրյուի դերը 1970-ականների *«Հարդի եղբայրները և Նենսի Դրյուն»* հեռուստասերիալում ընտրվել է պիլոտային էպիզոդում Գարիեթ Գոսեթի դերակատարման համար 2019 թվականի ապրիլին։ 2019 թվականի մայիսի 9-ին հայտարարվել է, որ Սքոթ Վուլֆը փոխարինելու է Փրինսին՝ Կարսոն Դյրյուի դերակատարման համար։ 2019 թվականի մայիսի 16-ին Ռայլի Սմիթը միացել է դերասանական կազմին՝ Ռայան Հադսոնի դերով։ 2019 թվականի հոկտեմբերի 28-ին, Մայլս Գաստոն Վիլանուևան ընտրվել է պարբերական դերով։

### Նկարահանումներ
Առաջին եթերաշրջանի նկարահանումները սկսվել են Վանկուվերում հուլիսի 28-ին և տևել են մինչև 2019 թվականի դեկտեմբերի 22-ը։

## Ծանոթագրություններ

Կատեգորիա:2019 հեռուստասերիալներ
Կատեգորիա:Անգլերեն հեռուստասերիալներ
Իոսիֆ Ստալինի մահ

thumb|Ստալինը սգո փոստային նամականիշի վրա (1954)

1953 թվականի մարտի 1-ին Իոսիֆ Ստալինը, որը գտնվում էր Կունցևոյի ամառանոցում (Մոսկովյան շրջանում Ստալինի նստավայրերից մեկում), հայտնաբերվել է պահակախմբի աշխատակից Լոզգաչյովի կողմից փոքր ճաշասենյակում, գետնին ընկած։ Մարտի 2-ի առավոտյան ամառանոց են ժամանել բժիշկները և ախտորոշել մարմնի աջ կողմի պարալիզ։ 1953 թվականի մարտի 4-ին հայտարարվել է Ստալինի հիվանդության մասին, ռադիոյով փոխանցվում էին հաղորդումներ նրա առողջության մասին․ հիշատակվում էին ծանր վիճակի տարբեր հատկանիշներ, ինչպիսիք են գիտակցման կորուստը, ինսուլտը, մարմնի պարալիզը և այլն։ Մարտի 5-ին, ժամը 21։50-ին Ստալինը մահացել է։ Նրա մահվան մասին հայտարարվել է ռադիոյով 1953 թվականի մարտի 6-ին առավոտյան ժամը 6-ին։ Բժշկական եզրակացության համաձայն, Ստալինը մահացել է ներուղեղային արյունազեղման արդյունքում։ Մարտի 6-9-ին մարդիկ հրաժեշտ են տվել Ստալինին, ամբողջ երկրում սուգ է հայտարարվել։ Մահացածի մարմնով դագաղը տեղադրվել է Միությունների տանը։ Թաղման արարողությունը տեղի է ունեցել մարտի 9-ին։

Այս հարցին նվիրված հետազոտող Ժորես Մեդվեդևի «Ստալինի մահվան հանելուկը» ակնարկում, ինչպես նշում է Ռոկիտյանսկին, տրվում են մինչ այդ ոչ հայտնի տեղեկություններ Ստալինի առողջության, նրա հիվանդության առաջին ախտանիշների, ինքնազգացման վատացման, ինսուլտի մասին։ Սակայն, այն փաստը, որ նա անօգնական պառկած էր գետնի վրա մի քանի ժամ շարունակ, իսկ Խրուշչովը, Մալենկովը և Բերիան չեն շտապել օգնություն կանչել, մեկնաբանվում է որպես դավադրություն։ Առաջին անգամ բռնի մահվան տարբերակը լայն հռչակում է ստացել 1976 թվականին Ավտորխանովի «Ստալինի մահվան հանելուկը․ Բերիայի դավադրությունը» գրքում։

Ստալինի մահվան բոլոր (այդ թվում նաև այլընտրանքային) տարբերակները և շշուկները գրված են Ռաֆայել Գրուգմանի «Ստալինը մահը․ բոլոր տարբերակները և ևս մեկը»։

## Այլընտրանքային տեսակետներ
Գոյություն ունեն բազմազան տեսակետներ, որոնք ենթադրում են մահվան անբնականությունը և կարծում են, որ դրան մասնակցել է Ստալինի շրջապատը։ Այդ տեսակետներից մեկի համաձայն, Բերիան, Խրուշչովը և Մալենկովը նպաստել են Ստալինի մահվանը, չօգնելով նրան։ Այդպիսի մի քանի տարբերակները ենթարկվել են մերկության։ Այդպես, «Կրեմլի գայլ» գիրքը, որում հեղինակը, ասելով, որ Լազար Կագանովիչի թոռն է, պատմում է իբր իր քեռու բառերից, որ նա դավադրություն է կազմակերպել Ստալինի դեմ և սպանել նրան Միկոյանի, Մոլոտովի և Բուլգանինի հետ միասին, ետ է կանչվել William Morrow & Co հրատարակության կողմից, սակայն դա չի խանգարել գրքին հետագայում լույս տեսնել ռուսերեն լեզվով։

## Ծանոթագրություններ

## Գրականություն
* 

## Արտաքին հղումներ
* 05/03/53 Կայքը նվիրված է 1953 թվականի մարտի 5-9-ին՝ Ստալինի մահվան և թաղման օրերին։ Դրա վրա հավաքված են ժամանակակիցների այդ դեպքերի վկայությունները։

Կատեգորիա:1953
Կատեգորիա:Իոսիֆ Ստալին
Կատեգորիա:Մարտի 5